Akvobiologio

Akvobiologio aŭ akvoekologio estas la scienco pri vivo kaj vivoprocezoj en akvo. Multo de moderna akvobiologio povas esti rigardata kiel subdisciplino de ekologio, sed la sfero de akvobiologio inkluzivas taksonomion, ekonomian kaj industrian biologion, morfologion kaj fiziologion. La sola distingilo estas, ke ĉiuj kampoj rilatas al akvaj organismoj. Plej multaj laboroj rilatas al limnologio kaj povas esti dividitaj en sistema ekologio de fluantaj akvoj (riveroj) kaj sistema ekologio de trankvilaj akvoj (lagoj). Principe ankaŭ la subfako de marbiologio povus esti inkluzivigata per la termino, sed en multaj naciaj lingvoj oni distingas inter dolĉakva "akvobiologio" aŭ per evitinda esperantlingva neologismo "hidrobiologio"PIV sub la kapvorto hidr/o = mallongigo de hidrogeno nur uzata en kunmetaĵoj, klarigas ke de tiu formo hidr/o distingiĝas «la vortkomenco "hidro-", etimologie signifanta akvo kaj troviĝanta en iuj neanalizeblaj sciencaj nomoj: hidrocefalo, hidrodinamiko, hidrolizo» unuflanke kaj "marbiologio" aliflanke. Ĝis ne aperas konvinkaj esperantlingvaj referencoj pri detala difino de tiu esperanta vorto, rekomendeblas sekvi tiun distingon de plej multaj naciaj lingvoj. Tiun distingon subtenas la fakto, ke jam ekde 2009 ekzistas esperanta vikipedia teksto pri marbiologio, do kombinaĵo de biologio kaj de oceanografio. 

Ambaŭ fakojn eblus kombini en komunan superfakon "akvologio", "akvostudoj" aŭ hidrologio (el la malnovgreka vorto ὕδωρ hidor "akvo" kaj λόγος logos "vorto", "doktrino") - la esperantlingva neologismo hidrologio estas pli bone dokumentita en reta vortaro, kaj pro tio ŝajnas akceptebla vorto (vidu ligilon en la teksto hidrologio: tie ankaŭ estas pluraj pluaj ekstervikipediaj referencoj). Pli komplikigas la terminaron, ke ankoraŭ ekzistas plia esperanta lingve tute dubinda kaj ne referencita termino limnologio (el la malnovgreka vorto λίμνη limne "lago" kaj λόγος logos "vorto", "doktrino"), kiu kompreneblus subfako de akvobiologio, sed laŭ iuj (ne-esperantlingvaj) esploristoj ankaŭ foje uzatas kvazaŭ sinonimo de "akvobiologio".

Koncernaj sciencistoj kompreneble nomiĝas "akvobiologoj" (aŭ alternative "akvoekologoj"). En multaj universitatoj, esplorejoj kaj sciencaj akademioj estas departementoj pri akvobiologio - unu ekzemplo inter multaj estus la Vuhana Instituto de Akvobiologio de la Ĉina Akademio pri Sciencoj, kvankam pri tiu instituto en Vuhano ĝis nun ankoraŭ ne estas esperantlingva artikolo (ĝia vikidatuma kodo estas d:Q8039081). Kaj ĝenerale pri la fako ĝis nun estas nur tre malsufiĉaj esperantlingvaj dokumentaj fontoj.

 Vidu ankaŭ 
 hidrologio
 marbiologio
 limnologio

 Referencoj 

Kategorio:Akvo
Kategorio:Ekologia disciplino